text:
Den nomber di cada un di nos, nos ta pidi Papa Dios habri porta di Shelo y ricibi nos Querida Mama y dune su lugar na su mesa unda e por disfruta di un dushi sosiego den Brasa di Señor.
Mihor conoci como “Linda” – “Nana”
*31-07-1934 – †28-03-2020
Su casa: †Clemente Vrolijk
Na nomber di su:
Yiunan Stima: Ronny y Ingrid Vrolijk – Lührman
Silvio ( Ivo) Vrolijk y Raquel Maduro
Alvin ( Lichi) Vrolijk
Esther y Freddy Erasmus
Gwendeline (Wendy) y Ronnie Croes
Elvis (Buchi) Vrolijk
Quiomy Vrolijk
Nieto(a)nan Stima: Ronito y Sherry Vrolijk y yiunan, Jesseline (Jessy) y Rendy Ras y yiunan, Ramsey y Debbie Vrolijk y yiu, Ryan Vrolijk y Yasmina el Moumeni, Jennifer Vrolijk y Tico Gomes y yiunan, Jennelee Vrolijk y Janilo Gomez y yiunan, Jenrich (Ivo) Vrolijk na Hulanda, Sue-Ann y GianCarlo Donata, Suelaine Vrolijk y Edrick Hereira, Stailey Vrolijk y Anthony Flores, Aaron Vrolijk, Jurrien y Elaine Erasmus y yiunan, Clifford Erasmus na Hulanda, Roshan Croes y Zayrenne Vrolijk y yiunan, Russell Croes y Deina Perez y yiu, Melchior Vrolijk na Hulanda, Ingomar Vrolijk na Hulanda, Ishill Vrolijk
Rumannan Stima: Maria (Titia) y Pancho Maduro, Yuinan y Famia
†Irma ((Chima) Rozenberg
Martina (Doonchi) y Betto Figaroa, Yuinan y Famia
Emilia (Mia) Tromp y Ignacio (Nacho) Tromp, Yuinan y Famia
†Trinita (Nini), Yui y Famia
Jolanda (Jola) y Richard de Bruin, Yui y Famia
Magriet (Chimena) Rozenberg, Yui y Famia
†Bernadito (Didi) y Mena Rozenberg
Lucia (Lulu) Rozenberg
Stima manera un yiu: Miriam Dirks
Sobrino mas pega: Ruben y Ruby Figaroa-Eckmeyer
Ex-Suegranan : Olima Boekhoudt, Jenny Fingal, Mayra Tobel, Nerry Cruz
Ayudantenan: Ana Rita Ochoa Rua
Mari Patiño
Amiganan di cas: Trees Ruigrok v/d Werve, Tola Kock y Famia, Helena Kock y Famia, Irma Giel y Jan ter Have y Famia
Su Cuñanan: Juliana Donata
Narcisa (Chicha) Brete
Ihanan: Hopi pa menciona. Nos disculpa.
Consuegronan: Chommy y Sita Croes
Famia na Venezuela: Xiomara y Argenis Perozo, Minerva Perozo, Elsa Fung, Marbellys (Peluza) Alvarez-Guanipa y Famia , Herman Rivas, Maritza Colina, Diana Vasquez, Luisa, William, Vilma y mas familiar, conocir y demas amigo(a)nan na Venezuela.
Bisiña Stima: Baby Genecco
Primo y Primanan, Sobrino y Sobrinanan, Bon Bisiñanan di San Barbola, Na tur amiga y amigonan di Bolo y Snacks
Y demas Famia: Rozenberg, Vrolijk, Lührman, Almary, Maduro, Erasmus, Croes, Figaroa, de Bruin, Loefstok, Ras, Gomes, Gomez, el Moumeni, Donata, Donato, Eckmeyer, Hereira, Flores, Perez, Thiel, Dirks, Tobel, Boekhoudt, Cruz, Patiño, Ochoa-Rua, Ruigrok v/d Werve, Kock, Perozo, Alvarez-Guanipa, Vasquez, Eduardo, Genecco, Rincones, v/d Biezen, Brete, Lacle. Giel. ten Have, Dania, Tromp, Fung, Colina, Croeze.
Si por a lubida un of otro familiar, nos despensa den e momento di tristesa aki.
Linda of Nana, stima boso tur, bunita lo ta si tur por ta presente.
Debi na e situacion actual, nos tin cu tene nos mes na condicionnan di regla, NO TUR por ta presente. Lo tene esaki den Seno Familiar.
Despues di tur actual ta pasando tocante di Covid-19, nos lo tene un Santo Sacrificio di Misa y cu lo tin oportunidad pa condoleer momento ey.
Nos disculpa, nos lo NO por tuma condolencia na cas.


c: text/html

text:
ORANJESTAD – Diahuebs anochi a tuma luga un session di brainstorming titula ‘Turismo den
Perspectiva: Scucha, Pensa, Recupera Mihor’ caminda James Hepple a hiba palabra. El a acepta e invitacion haci dor di Partido di Pueblo Arubano (AVP) pa realisa e apertura di e panel dor di comparti informacion riba e situacion actual y pronosticonan pa industria di turismo.
Miho conoci como Jim, Hepple tin un experiencia y conocemento amplio di e tema. El a fungi como director di Aruba Hotel & Tourism Association (AHATA), ta un professor di e facultad di turismo na Universidad di Aruba y ta fungi actualmente como e director di e agencia ‘Tourism Analytics.’
Hepple a indica riba e importancia di e encuentro y pakico el a participa den dje. “Pa mi ta hopi importante pa nos bin cu solucionnan cu ta garantisa cu nos industria turistico ta recupera mas lihe cu por, pesey mi tabata contento di forma parti di e proceso.”
Hepple ta residencia na Aruba desde 2009, y durante su temporada na cabes di AHATA, a traha hopi cerca cu ex Prome Minister Mike Eman, mescos cu Richard Arends y Rene Herde, entre otro. “Mi ta contento di ta akinan pasobra e ta lagami corda di tempo nos tabata reuni akinan den e proceso pa Dialogo Social.”
Turismo ta nos weso di lomba, e ta splica, caminda 70%-75% di nos economia of 3 di cada 4 trabou ta depende di turismo. Ta importante pa tur esnan envolvi den e industria y den comunidad papia cu otro riba con ta bay traha hunto. “Si nos traha hunto y compronde e necesidadnan di otro, nos por bin cu solucionnan cu ta funciona pa henter e comunidad.”
E evento organisa pa AVP a trece hunto representantenan di sectornan comercial, laboral y turistico pa trece dilanti nan preocupacion, pero tambe nan sugerencia. E commission cu a hinca esaki den otro ta consisti di mr. Mike Eman, Jennifer Arends Reyes, mr. drs. Richard Arends, Robert Candelaria, mr. Gerlien Croes y drs. Rene Herde.
“Mi ta kere awenochi ta djis un ehempel di con varios element di comunidad por trece e ideanan cu nan tin dilanti y nos por bons e ideanan aki rond pa wak cua ta esun cu ta mustra di tin e mayor chens di ta exitoso. E ta un practica hopi util,” Hepple a bisa.
AVP, James Hepple: Ta importante pa tur den industria y comunidad papia cu otro riba con ta bay traha hunto
ORANJESTAD – Diahuebs anochi a tuma luga un session di brainstorming titula ‘Turismo den

robotstxt: allowed

filter: keep


text:
E encuentro aki di Estrella contra Bubali tabata un wega cu hopi implicacion, e interes di e fanaticada di e ekiponan aki tabata halto pero tambe cu hopi interes di por lo menos shete otro ekiponan cu ta den bataya pa clasificacion. Estrella ta luchando pa caba den top di tabla di e campeonato aki, mientras cu Bubali ta defendendio tur cu tur e di cuarto posicion riba tabla, p’asina clasifica pa play-off.
Den comienso caba por a observa cu Bubali a sali “full speed” den atake, cu hopi ofensiva. E agresividad di Bubali toch no a intimida Estrella, nan a para duro ey tras cu hopi pasenshi wantando atake tras di atake di e orguyonan di Nort, mas ainda cu Estrella a hunga e wega sin nan estelar defensor central y capitan Francois Croes, tambe sin e velocisimo Norvianel Naar y e hungado clave number 10, Phaedrick Baromeo, cu a cuminsa como suplente. Un movesion di “guts” di e director tecnico Arturo Charles cu asina a demonstra hopi confiansa den su cuadro. Estrella a wanta hopi den e prome mei ora di e prome tempo, asina mes Bubali a logra anota e gol pa habri marcacion den pia di Maurice Escalona despues di un pifia di e portero di Estrella na minuut 28, unda el a laga e bala los den ‘doelgebied’ p’asina permiti Escalona push’e bala over di linea pa gol di Bubali. Estrella como un bon ekipo no a baha cabes, nan sigui traha mesun duro y ni dos minuut despues Hugo Robert den un atake relampago na man robes riba un defensor, cu el a gana ‘a base’ di puro velocidad y a los un tiro violento den careda crusando dilanti di e portero di Bubali den banda drechi di gol pa anota y duna Estrella e empate, net na e momento cu a spera cu un Bubali motiva lo a bay sigui domina e wega. Estrella a manda Bubali un mensahe skerpi cu e gol aki, cu nan no ta baha cabes pa nada, ta Bubali a baha nan intensidad un poco dunado Estrella mas iniciativa. Bubali di inmediato a purba recapacita hincando e stelar hungado hoben Ethan Tromp p’asina recupera e protagonsimo den e wega importante aki, por cierto algo cu a duna fruta di biaha permitiendo Bubali hasi algun atake peligroso pero sin concretisa, danki na gran parti tambe pa e hugada den gol di Jesus Fria cu a rebota den grandi pa salba su cuadro na varios ocasion despues di e pifia mas tempran den wega, esey ta caracter competitivo. E wega akinan anto a bay den un ‘toma y dame’ di banda pa banda , hopi bunita pa wak pero cu yen di tension. E wega ey a sigui te cu halftime a bay aden, un deleite pa e publico presente.
Despues di halftime nada un cambia, e wega a sigui cu mesun ritmo dinamico cu hopi yegada pa ambos oncena, Bubali cu mas dominio y yegadanan peligroso unda cu portero Frias a bolbe luci na hopi ocasion mes. Net ora cu hopi pensa cu Bubali lo bay anota atrobe y tuma bentaha, toch ta Estrella a probecha di un momento unda cu David Dubero a los un tiro duro cu a dal den tubo di porteria pa cai net riba pia di Anwar Kock cu a sabi di probecha pa pone su ekipo ariba den marcacion, 2-1 na minuut 62. E entrada di Baromeo riba veld pa Estrella tambe a contribui na yegadan di mas calidad pa e naranhadanan di Santa Cruz na un momento di hopi necesidad. Te na pitaso final e wega tabata un toma y dame sin fin, Estrella a wanta y hasta por a aumenta nan bentaha, Bubali tabata kier pero no a logra, contra di un ekipo mane Estrella, un candidato grandi pa titula campeon e anja aki, toch nan tabatin nan merito, nan a bataya te na final.
Pitaso final, Estrella cu e victoria vital aki. Nos ‘man of the match’ ta bay pa Jesus Fria, kende a sabi di boltia un negativo tempran den un gran wega positivo y a salba su ekipo den hopi ocasion p’asina preserva e victoria riba Bubali. Estrella cu e tres puntonan aki ta comanda awor e tabla di clasificacion di division di honor cu 35 punto y un miho “doelsaldo” cu Dakota, sperando pa Nacional hunga nan wega di fecha 16. Bubali cu su derota ta keda cu 26 punto y ta hasi e careda pa e posicion cuater riba tabla mas interesante ainda, RCA y Britannia ta awo un punto so tras di e norteronan y Riverplate cu dos punto so patras pa asina purba conquista e posicion codicia ey. Lucha grandi ta biniendo den e ultimo dos siman di campeonato regular, keda pendiente!


text:
“Tur kos mi por den Kristu ku ta duna mi forsa.”
Sur Swinda a heredá kas di su mayornan i a pone esaki bou di Mariadal pa asina kontribuí ainda mas na kuido di grandinan. E kas akí ta karga e nòmber ‘Ka’i Mimina’ komo homenahe pa i rekuerdo di su mama Wilhelmina (‘Mimina’) Seraus.
Sùr Swinda su pashon no tabata solamente di un índole religioso i sosial, pero el a lanta i krese semper ku un amor grandi i kontinuo pa agrikultura. Un prueba di esaki ta e kunuku ku gobièrnunan di tantu Boneiru komo Hulanda a yuda Sùr Swinda konstruí. Un lugá grandi i produktivo ku ta trese alimento material, emoshonal i spiritual pa tur esnan ku pasa algun tempu einan ku aktividatnan di plantashon, meditashon o orashon.
Pa su trabou ehemplar pa pueblo di Boneiru, Sùr Swinda a risibí kondekorashon di Kas Real Hulandes i rekonosementu di diferente organisashon sosial na Boneiru.


text:
Durante fin di siman Aruba tabata cede di 2 “Divisional Council Meeting” pa e aña Kiwanistico 2017 -2018. Ta trata aki di e reunion di 6 pais; Curacao, Surinam, French Guyana, Martinique, Trinidad & Tobago y Aruba mes, un total di 14 club di Kiwanis cu ta forma parti di Division 26 “Tradewinds” di Kiwanis International. A reuni pa trata puntonan di atencion pa e division como tambe di Kiwanis International, intercambia ideanan y e clubnan a duna un report di nan progreso den e kwartal cu a pasa y e proyectonan cu lo ser realisa den e proximo lunanan nos dilanti. E “Divisional Council Meeting a conta cu presencia special di “Governor di Eastern and The Caribbean District of Kiwanis International” Sr Robert “Bobby” MooYoung.
Riba diabierna e prome dia di e conferencia tabatin diferente tayer sumamente interesante y educativo cu a wordo duna pa e expertonan di Aruba entre nan; Ruben Goedhoop, Daniel Tecklenborg y Diederik Kemmerling. Kiwanis Young Professionals Aruba a duna un presentacion di e proyecto “Human Trafficking” cual proyecto nan ta realisa hunto cu Switch Foundation.
E reunion general a tuma lugar diasabra mainta den Alhambra Ballroom cu asistencia di e miembronan di Kiwanis local como esnan di exterior. E invitadonan special pa e reunión aki tabata miembronan di e nuebe “ Service Leadership Program” cu e tres clubnan di Kiwanis na Aruba ta patrocina pa asina nan tambe por experiencia un reunión importante asina.
Gobernador Sr. Robert MooYoung a hiba un discurso elocuente riba diferente topico den e districto. Durante e reunion general Karem Rasmijn y Darrel Farro tabatin e honor di wordo instala como miembro di Kiwanis Young Professionals Aruba door di gobernador Sr. Robert MooYoung. Como tambe André Kelly a wordo elegi como “Lieutenant Governor” pa e aña Kiwanistico 2018-2019 y a ricibi e tradicional sombre di “LG Elect” door di nos actual “Lieutenant Governor” sr Giantonio Muller.
A sigui diasabra anochi cu un recepcion den e tema di 60’s na “House of Mosaic” cu presentacion special di Kiwanis Band cu su integrantenan ta e miembronan di e clubnan di Kiwanis na Aruba. Durante e anochi unico aki e famia di Kiwanis a wordo sirbi un cena exkisito y despues a disfruta riba e ritmo di Kiwanis Band. Como e ciere di “Divisional Council Meeting” a organisa un actividad unda e participantenan tabatin e oportunidad pa explora Aruba. E bishitantenan a haya oportunidad di cera conoci cu e centro cultural di Aruba, San Nicolas. E miembronan di Kiwanis a haya oportunidad pa admira tur e muralnan na San Nicolas como tambe pa saca potret di nan. E splicacion di e muralnan como e edificionan histórico a wordo duna door di Kiwanian Tyson Lopez.
Finalmente tur miembro a participa den un tayer di pintura na Cosecha. Akinan e talento artistico di e miembronan a wordo revela. Despues di e tayer, a cera e weekend cu un delicioso BBQ crioyo.


text:
Oranjestad- 22 januari 2022
Entrante dialuna dia 24 di januari 2022, Crisis Team ta introduci e siguiente cambionan den maneho di e Pandemia di COVID-19.
1. PUBLICO NA EVENTO DEPORTIVO.
Na eventonan deportivo paden maximo 90 expectador y na eventonan deportivo den aire liber maximo 150 expectador por ta presente. Tur medida di hygiene y distanciamento social ta keda na vigor y lo tin control di Taskforce. Den caso di inclumplimiento lo por para e actividad.
2. CAMBIO DEN MANEHO DI CUARENTENA.
Es cu ta vacuna cu e “Serie Basico” no mester bay den cuarentena mas. Cu Serie Basico ta referi na ciudadano entre 12 cu 17 aña cu a ricibi 2 dosis di vacuna di Pfizer y pa ciudadanonan di 18 aña of mas cu a ricibi 3 dosis di vacuna Pfizer. Pa esnan cu a vacuna cu Johnson & Johnson esaki nifica 2 vacuna di J&J of tambe por 1 vacuna di J&J y 1 Pfizer.
Esnan cu tampoco mester bay den cuarentena ta esnan cu a caba di recupera di un infeccion cu COVID no mas cu 4 siman atras y tin un 'Recovery Letter' di esaki.
3. CAMBIO NA FRONTERA PA RESIDENTE.
Residentenan vacuna cu e Serie Basico no mester test mas na momento di drenta Aruba, pero mester entrega nan prueba di vacunacion of un 'Recovery Letter' no mas bieu cu 3 luna. Cu Serie Basico ta referi na ciudadano entre 12 cu 17 aña; 2 dosis di vacuna di Pfizer y pa e ciudadano di 18 aña of mas; 3 dosis di vacuna di Pfizer. Pa es cu a vacuna cu Johnson & Johnson esaki nifica; 2 vacuna di J&J of tambe por 1 J&J y 1 Pfizer.


text:
Resultadonan di Beisbòl Liga Grandi ayera:
- Toronto Blue Jays a pèrdè di Washington Nationals ku skor di 2-0 den e promé partido
- Toronto Blue Jays a derota Washington Nationals ku skor di 7-3 den e di dos partido
- Los Angeles Dodgers a pèrdè di Colorado Rockies ku skor di 6-3 den e promé partido
- Los Angeles Dodgers a derota Colorado Rockies ku skor di 9-8 den e di dos partido
Kenley Jansen a salba su di 5 partido di temporada sin permití kareda riba 1 hit i 2 ponche. Pa Kenley esei tabata e promé hit ku e la permití e temporada aki den 6 entrada picha. Miéntras tantu Kenley no a permití kareda den su ultimo 14 entradanan ku e la picha, esaki ta bai bek te na 5 di sèptèmber 2014
- Cincinnati Reds a pèrdè di Philadelphia Phillies ku skor di 5-4
- Oakland Athletics a derota Detroit Tigers ku skor di 5-3
- Chicago Cubs a pèrdè di Miami Marlins ku skor di 5-2
- Minnesota Twins a pèrdè di Boston Red Sox ku skor di 1-0
- Chicago White Sox a pèrdè di Texas Rangers ku skor di 15-2
- Baltimore Orioles a pèrdè di Houston Astros ku skor di 6-4
- Cleveland Indians a derota Kansas City Royals ku skor di 2-1
- Milwaukee Brewers a pèrdè di St. Louis Cardinals ku skor di 1-0
- Atlanta Braves a pèrdè di Arizona Diamondbacks ku skor di 7-6
Andrelton Simmons no a konektá hit den 5 turno na bate. Andrelton tin un promedio di .270
- Tampa Bay Rays a derota Los Angeles Angels ku skor di 6-1
- New York Mets a pèrdè di San Diego Padres ku skor di 7-2
- New York Yankees a gana Seattle Mariners ku skor di 5-3 den 11 entrada
Didi Gregorius a konektá 2 hit den 3 turno na bate. Didi tin un promedio di .224
- Pittsburgh Pirates a derota San Francisco Giants ku skor di 7-4
Partidónan di Liga Grandi pa awe:
- Minnesota Twins kontra Boston Red Sox (Doubleheader)
- Milwaukee Brewers kontra St. Louis Cardinals
- Atlanta Braves kontra Arizona Diamondbacks
- New York Yankees kontra Seattle Mariners
- Pittsburgh Pirates kontra San Francisco Giants
- Cincinnati Reds kontra Philadelphia Phillies
- Toronto Blue Jays kontra Washington Nationals
- Oakland Athletics kontra Detroit Tigers
- Chicago Cubs kontra Miami Marlins
- Chicago White Sox kontra Texas Rangers
- Baltimore Orioles kontra Houston Astros
- Cleveland Indians kontra Kansas City Royals
- Los Angeles Dodgers kontra Colorado Rockies
- New York Mets kontra San Diego Padres
- Tampa Bay Rays kontra Los Angeles Angels
Breve:
- Segun informashonnan, Jonathan Schoop ta leu for di keda manda pa e ekipo di Baltimore Orioles riba asignashon di reabilitashon den Liga Menor. Aparentemente tin asta sierto pensamentunan den e organisashon ku e pelotero mester baha man na e aktividatnan di beisbòl ku e ta bezig kune aktualmente. E informe ta sigui bisa ku Jonathan no mester di operashon na e momentunan aki, pero un kontratempu por pone pèrdè henter e temporada aktual i te asta parti di e siguiente temporada. Jonathan a leshoná su rudia drechi riba 17 di aprel ultimo i aparentemente e rudia ta kurando hopi poko poko
Tripel A
- Roger Bernandina no a konektá hit den 1 turno na bate pa Albuquerque Isotopes. Roger tin un promedio di .292
Dòbel A
- Sharlon Schoop a konektá 1 hit den 4 turno na bate ku 1 kareda empuha pa Bowie Baysox. Sharlon tin un promedio di .221
Klase A
- Carlton Daal a konektá 2 hit den 4 turno na bate pa Dayton Tortugas. Carlton tin un promedio di .275
- Phildrick Llewellyn no a konektá hit den 2 turno na bate pa Frederick Keys. Phildrick tin un promedio di .133
- Ozhaino Albies a konektá 2 hit den 4 turno na bate pa Rome Braves. Ozhaino tin un promedio di .300 ku un racha di 9 partido konektando di hit
- Juremi Profar a konektá 1 doblete den 4 turno na bate ku 2 base por bola i 1 kareda anotá pa High Desert Mavericks. Juremi tin un promedio di .364
Liga di Verano Dominikano
- Terrence Josephina a konektá 1 hit den 4 turno na bate ku 1 kareda empuha pa DSL Braves. Terrence tin un promedio di .182
- Sander Boeldak a konektá 1 hit den 4 turno na bate ku 1 base por bola i 1 kareda anota pa DSL Braves. Sander tin un promedio di .250
- Chris Pieters no a konektá hit den 2 turno na bate ku 1 base por bola i 1 kareda anotá pa DSL Cubs. Chris tin un promedio di .000
- Rochendrick Alexander a drenta komo pinch runner i a anotá 1 kareda pa DSL Orioles1. Rochendrick tin un promedio di .000
- Alexander Rodriguez a konektá 2 doblete den 5 turno na bate ku 1 kareda empuha pa DSL Rays. Alexander tin un promedio di .300


text:
Alohamentu di yu di kachó resien nasí
Ku regularidat ta buska hende pa kria yunan di kachó ku no tin mama mas ku ta mas yòn ku 8 siman. Mayoria hende ta dùrf di tuma un yu di kachó ku ta entre di 6 8 siman. Pero tin un tiki miedu di kria esnan resien nasí. Esaki ta algu komprendibel pasobra nan ta hopi vulnerabel. Bou di e kapítulo aki bo por haña informashon tokante di tur tipo di asuntu ku ta importante ora bo ke kria yu di kachó. Esei ta hasi e krio di esnan mas chikí tambe algu agradabel pa hasi.
Sosiegu, òrdu i limpiesa
Tur kos ta dependé di e 3 kosnan aki, sosiegu, òrdu i limpiesa. Yu di kachó te ku mas o ménos 4 siman mester drumi, drumi hopi. Nos tin e maya di kue nan i karisia nan, pero di mas tampoko no ta bon. Esaki ta stimulá nan muchu lokual ku ta hasi nan kachónan nervioso. Durante di e periodo di 0-3 siman úniko kos ku tin ku sòru p’e ta ku nan ta bebe kada 2-3 ora, pupu i pishi, limpia nan i bolbe drumi. Esaki ta e úniko kos ku mester hasi ku nan komo hende. Despues di 3 siman bo ta nota kambio di mes i nan lo bai eksplorá mundu rondó di nan. E ora ei a bira e momento pa tiki tiki stimulá nan un tiki mas, pero no lubidá ku aki ta trata ketu bai yu chikí ku mester di hopi sosiegu.
Duna kuminda
E kuminda korekto ta masha importante. Te ku 4 siman tin ku duna nan solamente lechi spesial pa yu di kachó. Pa e lechi korekto tin ku kumpra e lechi pa yu di kachó na bleki ku veterinario ta bende. E bleki nan ta karu, pero ora bo kere di ta kumbiniente i buska otro bo por haña bo den hopi problema. Esnan mas barata mayoria bia ta duna problema di tripa lokual ku konsekuentemente ta sòru pa gastunan di veterinario. Kuminsá na duna nan kada 2-3 ora bòter. Sòru pa e bòter ta limpi i e chupon tambe sterilisá nan den awa herebé. Traha e lechi segun e indikashon riba e bleki. E promé dianan semper mi ta pone un tiki mas awa aserka pa nan stomanan por kustumá ku e lechi nobo.
Traha e lechi kayente i lèk un tiki riba bo pòls pa bo wak si e no ta muchu kayente. E lèk riba bo pòls no tin mag di kima bo ni e no mester ta muchu friu. Asina bo ta mas o ménos riba e temperatura di bo kurpa. No sakudí e lechi pa evitá muchu airu drent’é mihó drei e ku un fòrki. E promé biahanan ku nan ta bai bebe di bòter nan ta haña esaki straño, e no ta smak manera nan mama. Tin bia e promé dia bo tin ku purba duna nan mas bia pa nan por kustumá i bebe sufisiente. Una bes ku nan kustumá bo ta bai na kada 2-3 ora. E lokual ku bo ke mira ta ku nan barika ta bira manera pera. Bo ta mira na moda di papia, nan barika hincha. Un forma di un pera ta un yu di kachó felis. Lokual ku ta importante ta ku ta tene e yu di kachó règt miéntras e ta bebe pa evitá ku lechi ta drenta su pulmonnan. Ke men preferibel no pone bebe drumí riba su lomba. Bo por, si bo tin mas ku un yu di kachó, traha un tiki mas lechi i kompartié ku nan kada un, pone un abou i kue e otro. Asina bo ta kaba mas lihé. Despues di kada un bia ku nan bebe, laba e bòter bon laba i ward’é despues den frishidèr. No bolbe kenta e mesun lechi. Ora nan tin mas o ménos 4 siman bo por kuminsá brua kuminda di kachó seku ku bo a muha den nan lechi ku e ta bira manera papa. Den e siman ei kada bes ta buta ménos lechi. Al final bo ta keda ku un papa di kuminda di kachó. Ora bo ta duna nan e papa aki, di mes mester hancha e buraku di chupon pa e papa por pasa. Na un prinsipio por kuminsá duna kuminda kada 4 ora i por salta e kuminda den mardugá. Tiki tiki por kuminsá varia e kuminda, bòter di papa varia ku kuminda di kachó seku muhá den un baki. Hopi bia mi tabata kuminsá mainta ku e papa di kuminda di kachó despues kada 4 ora un baki ku kuminda di kachó seku muhá. E último kuminda anochi ta konsistí di un bòter di papa atrobe. Oranan fásil pa mantené por ta 6-10-14-18-22 or. Ora nan tin mas o ménos 5 siman 4 bia pa dia kuminda ta sufisiente i bo ta kuminsá ofresé nan tiki tiki kuminda seku. (pa mas informashon wak e kapítulo 5-8 siman).
Pupu, pishi limpiesa i drumi.
Yunan di kachó no por bai af di nan mes. Esei ta algu ku den un situashon normal nan mama ta yuda nan kuné. E ta lembe nan barika te ora nan pishi i bai af. Despues ku nan kaba di bebe lechi na bòter ta importante pa bo imitá e mama. Hopi bia mi tabata hasi esaki tambe un tiki promé ku mi duna nan bòter pa asina krea un tiki espasio promé ku nan bebe i despues di bebe nan bòter mi ta tuma mas tempu pa hasi esaki pa asina nan bai af bon. Bo por hasi esaki ku un pida papel di kushina, papel di WC òf un washandje muhá.
Mi mes ta haña papel mas fásil pasobra esaki bo no tin nodi di laba. Pasa ku kuidou poko poko over di e kaminda e ta pishi i na su buraku di atras mayoria bia ya ta sufisiente pa stimul’é. Esaki ta nifiká ku bo no tin nodi di duna e barika un masashi. Ora nan kaba di hasi nan nesesidat bo ta pone nan bek na un lugá limpi pero fiho di drumi. Kòrda tene kuenta ku e chikínan no por regulá nan temperatura ainda. Un butishi òf bòter yena ku awa kayente bou di un sèrbètè pa nan drumi kantu di dje ta tene nan kayente i ora ta muchu kalor nan por kita for di banda di dje. Tene kuidou ku humedat i trèk (di airu). Despues ta drumi ta ora ta e momento pa e siguiente bòter. Meskos ku yu chikí en realidat….
Tin ora bo tin yu di kachó ku no por bai af bon, esei hopi bia ta un indikashon ku e proporshon entre di lechi i awa no ta korekto i bo por añadí un tiki mas awa aden. Si ainda e no ta bai bon ta bon pa tuma su temperatura. E tèrmometer ta fasilitá e baimentu af. Di mes bo tin ku tene kuenta pa bo no hinka e tèrmometer muchu aden. Solamente e tòp kolo di metal ta sufisiente pa drenta. Ainda e no ta bai bon? Konsulta ku un veterinario kiko ta mihó pa bo hasi.
Enter, bestia i otro tipo di plaga
E promé angua e yu di kachó mester haña ora e tin 6 siman. Despues segun e skema di e veterinario. E yunan di kachó por bira un tiki malu despues di e promé angua.
Sa sosodé ku parvo por keda aktivá despues di e promé enter i por hasi nan hopi malu. Esei ta nifiká ku nan tabata tin parvo kaba den nan sistema. Esaki bo ta mira hopi serka e yunan di kachó durante e periodo di áwaseru. áwaseru ta nifiká parvo esaki ta nifiká ku tin ku tene kuidou pa no buta esun afektá ku e otronan ku no a pasa angua ainda òf ku otronan ku ta suak.
Mester sòru pa deshasí e yunan di kachó di bichi ora nan tin 2-4-6- 8 siman, semper buska remedi pa esaki solamente serka e veterinario.
Pruga ta algu ku ta paresé hopi lihé e úniko produkto ku ta safe pa e chikínan ta frontline di spùit. Pero pa esaki tambe ta konta, no hasi di mas i djis hunta e yunan di kachó ku un tiki.
Chupa na (serka) otro
Yunan di kachó sin mama ainda tin e nesesidat di chupa. Den un situashon normal nan lo por satisfasé nan mes ku e punta di tete di nan mama, pero esei no t’ei aworakí. Tin bia nan ta chupa na otro pa nan satisfasé e nesesidat aki. Tin bia nan ta chupa na otro su ora òf tenchi pero tin bia tambe na otro su partinan íntimo. Lokual ku ta hasi e kos aki mas ferfelu ainda ta ku esun ku ta chupa por haña orina òf hasta sushi di e otro den su boka komo ku sin e por yuda el a stimulá e produkshon di pupu òf pishi, anto e partinan íntimo por hincha lokual ku ta stroba e pishimentu. Esaki ta hinka nan tur dos den un situashon peligroso. Bo por evitá esaki dor di duna nan un tiki mas kuminda pa yena nan barika un tiki mas. Paga bon tinu riba e ora ku tin ku duna nan kuminda pa evitá ku nan ta bai chupa serka otro òf dor di apartá nan na e momento ku nan lanta for di soño ta ora ta ora di duna nan bòter. Un otro kos ku por ta traha na bo desbentaha ta ku nan por susha i bira pega pega di otro su sushi.
Baña nan
En realidat no mester baña nan pero tin ora bo no por otro. Sigur no si nan a susha ku otro su sushi bo no ke pa muskita buta webu riba nan.
Bo por baña nan si pero bo mester hasié ku masha koutela. Nan por kue friu un be i tambe nan temperatura por baha si nan resultá den trèk lokual ku por hasi nan malu hopi lihé. Si akaso bo tin ku baña nan tòg wak pa e awa ta lou nèt dushi pa un baño. No hasi uzo di shampu. baña nan lihé sin muha e kabes. Esei bo por limpia ora bo ta sek’é. Seka nan masha bon mes i keda frega nan te ora nan ta bon seku. Despues meskos ku serka un yu chikí, lora nan den un deken bon kayente i kualkier kos buta un butishi. Wak pa no tin niun bentana habri i evitá trèk. Mayoria bia nan ta bai soño i ora nan lanta for di soño nan ta seku.
Algun otro tep
Ora bo tin mas ku un yu di kachó tin ora ta difísil pa sa kua ta kua. Sigur den komienso anto mas difísil ta si nan tur tin e mesun koló. Bo por marka nan dor di hasi uzo di diferente koló di rushi di una anto bo por rushi un tenchi òf pinta un pida masha chikí den nan nèk. Dia nan bira un tiki mas grandi bo por hasi uzo di streki òf banchi di koló.
Ora di duna nan bòter òf remedi asina ta bira fásil pa bo distinguí nan i sa kua a haña ainda i kua no. Pone nan tur huntu den un makutu di paña i esun ku bo a duna kaba bo ta buta bek na nan lugá di drumi ku bo a limpia promé. Un ambiente limpi ta sumamente importante. Limpia nan sushi ku regularidat, kambia sèrbètè kada bes ku nan kaba di kome i bo por hasi uzo di korant pa pone bou di e sèrbètè. Limpia tur dia algun bia pa dia ku awa i habon di Disicline òf ku un tiki kloròks. Esaki ta evitá habrimentu di barika i otro inkumbinensia.
Den komienso ta bon pa pisa e yunan di kachó tur dia. Registrá riba un lista di pisa tur dia si e yu di kachó a gana peso. Semper tin yu di kachó mas grandi ku otro den e mesun nèshi. Esei ta normal. Pero lokual ku ta importante ta ku tur dia nan ta subi un tiki di peso. Esun lo subi un tiki as ku e otro pero por lo general lo bo mira si ku nan ta krese tur dia un tiki.
Un yu di kachó ku ta malu òf ku no ta bebe? No warda mas ku 1 kuminda pa bai serka un veterinario kuné. Yunan di kacho ta sumamente vulnerabel i denter di algun ora e por muri. Si nan ta slap, tin kentura, no ta sinti bon, ta grita hopi, yora hopi, òf netamente ta hopi ketu ni maske ta ora ku nan mester tin hamber, esei ta indikashon ku tin algu no ta bon. Mihó bo bai un bia di mas ku un bia di ménos serka un dòkter.
O.R.S ta un produkto perfekto pa haña tur salu i mineral paden si akaso bo tin habrimentu di barika. Tambe yunan di kachó ku ta konsiderá deshidratá (a seka) pasobra por ehèmpel nan tabata muchu riba kaya tin hopi benefisio di O.R.S. Hopi bia dòkternan ta rekomendá Pedialyte pero esei ta hopi zut i yunan di kachó ta wal di e smak zut. O.R.S ta meskos pero solamente e ta ménos zut. O.R.S ta optenibel na Botika i bo ta kumpra nan na saku chikí ku bo mes ta disolvé den awa. Paga tinu si pasobra i Pedialyte i O.R.S ta vense den korto tempu despues ku bo a habri nan. Ora e yu di kachó ta malu no por lubidá di duna nan O.R.S mardugá. Hopi yu di kachó ku tabata muriendo a keda salbá asina, hasiendo uzo tambe di mes di e remedinan preskribí pa un veterinario.
©Rescueracao, 2020


text:
Faltando 6 luna pa yega su pensioen a mande school back bay traha -- ORANJESTAD (AAN): Parlamentario Endy Croes a mustra cu e ta sigui e desaroyo den AVP basta di cerca.
All Stories
Dia 8 di Juli Benny Sevinger lo yega ‘geboei’ pa huramenta of Gobernador lo mester hurament’e den KIA
ORANJESTAD (AAN): Parlamentario Endy Croes ta splica cu Aruba banda di ta pasando den su pior momentonan di un crisis mundial esta Covid-19 cual lo bay den historia,
ORANJESTAD (AAN) – Lider di Partido RAIZ, Ursell Arends, tambe tabata cerca Gobernador Diamars, parti mainta.
ORANJESTAD (AAN) – Lider di Partido di Pueblo Arubano “AVP” a bay na su audiencia cu Gobernador, Diamars mainta.
ORANJESTAD (AAN): E siman aki, e candidato Hendrik Tevreden di MEP, a manda gradici su votadonan.
ORANJESTAD (AAN) – E lider di Partido MAS, Marisol Lopez-Tromp, na salida di su audiencia cu Gobernador, a duna prensa un declaracion.
Wever-Croes riba pakico no ta forma gobierno cu AVP - ORANJESTAD (AAN): Evelyn Wever-Croes, Lider di Partido MEP, a reuni cu Gobernador Alfonso Boekhoudt dialuna atardi. El a atende cu prensa unda el a splica e pakico MEP no por traha hunto cu AVP den e formacion di un gobierno nobo.
ORANJESTAD (AAN): Despues di un eleccion sumamente importante pa pais Aruba diabierna ultimo,
ORANJESTAD (AAN) – E lider di Partido ACCION 21, Miguel Mansur, despues di a reuni cu Gobernador den e contexto di consultanan pre-formacion di Parlamento nobo
ORANJESTAD (AAN): Lider di Partido MEP, Evelyn Wever-Croes a duna di conoce na salida di su reunion cu Gobernador,


text:
Bo sa ki derecho bo tin?
No ta importá ken bo ta, di unda bo ta bini òf kiko ta bo aparensia: tur hende ta igual. P’esei gobièrnu mester hasi tur loke e por pa protehá bo kontra diskriminashon i pèrkurá pa tur mucha i hóben por hasi uso di nan derechonan.
E adultonan ta tuma desishon ku tin hopi influensha riba bo bida? E ora ei semper mester mira promé ki ta e di mihó pa bo. I e loke ta di mihó pa bo mester pisa hopi. Si bo mayornan – òf e hendenan ku ta responsabel pa bo – no (por) kuida bo bon, e ora ei gobièrnu ta obligá di yuda abo i bo mayornan òf esnan ku ta kria bo.
Kada mucha tin derecho riba bida. Gobièrnu mester sòru pa bo por sobrebibí i biba, i ku bo por desaroyá bo mes.
Na momento ku bo nase, bo tin derecho riba un nòmber i un fam i un nashonalidat. E munisipio kaminda bo a nase mester registrá esakinan. Meskos ku bo lugá di nasementu i e datonan di bo mayornan. Bo nòmber, nashonalidat i famia ta bisa hopi di ken bo ta. Huntu nan ta forma bo identidat. Gobièrnu mester protehá e identidat di kada mucha i no por kambia esaki numa asina.
Kada mucha tin e derecho di sa ken ta su mayornan, i di biba i lanta seka nan. Si esaki no ta posibel, di tur manera bo tin e derecho di mantené kontakto ku tur dos bo mayornan. Kiko si un situashon surgi ku no ta bon òf asta no ta seif pa bo? E ora ei wes por disidí ku (pa poko tempu) bo mayornan no por mira bo òf papia ku bo.
Komo mucha bo ta liber pa pensa kiko ku bo ke i bo por duna un opinion tokante tur kos. Sigur si ta trata di kos ku bo ta haña importante. Adultonan ku tuma un desishon ku ta trata abo mester puntra pa bo opinion tambe i skucha esaki. Tene kuenta si ku e derechonan di otro hende. Ke men no ta pèrmití pa zundra, diskriminá òf ofendé un hende.
Pa forma un opinion propio, informashon ta masha importante. P’esei gobièrnu mester sòru pa bo tin akseso na buki, korant, radio, televishon i/òf internet. Banda di esaki ta e tarea di gobièrnu pa protehá bo kontra informashon ku no ta bon pa bo. Por ehèmpel imágennan spantoso, mensahe di odio, òf potrèt òf sine di hende sunú.
Sea ku bo mayornan ta kreyente òf nò, bo mes ta pèrmití di disidí si abo ta. Bo tin e derecho pa skohe un religion bo mes, òf pa disidí ku un religion no ta pas seka bo. Si bo ta kreyente, bo ta pèrmití di praktiká bo religion na kas, pero pafó tambe, por ehèmpel ku resamentu òf bistimentu di un lensu di kabes. Bo ta duda? E ora ei bo por hasi bo mayornan òf esnan ku ta kria bo pregunta tokante di esaki. Anto semper bo por kambia di opinion.
No opstante bo edat, semper bo tin derecho riba privasidat. Por ehèmpel na kas, pero tambe online. Bo no tin nodi di konta otro hende tur loke bo ta pensa òf sa. Eksepshon naturalmente ta ora ku algu masha malu a sosodé. Pero otro kos kon ku bai bini ta privá. Niun hende no por lesa bo mensahenan personal sin bo pèrmit, manera sms, app òf email ku bo ta skibi òf risibí.
Mayornan mester pèrkurá pa nan yunan haña un bon edukashon. Gobièrnu ta obligá di sostené den esaki si ta nesesario. Tin diferente organisashon i spesialista ku por yuda. Mayornan ku ta traha ta haña un kompensashon finansiero si nan ke hiba nan yunan akohida di mucha un òf mas dia.
Tur mucha tin derecho riba un kas seif i apsolutamente no ta pèrmití di maltratá nan, abuzá di nan òf neglizjá nan. Mayornan òf kuidadónan mester trata bo bon i duna bo sufisiente atenshon i amor. Gobièrnu mester bedei ku no por maltratá mucha. Si maltratá mucha, e ora ei nan mester haña ayudo di gobièrnu mésora.
Komo mucha bo mester por krese salú i bo tin derecho riba bon kuido. Bo ta malu, heridá òf bo tin problema síkiko? E ora ei mester tin sufisiente hòspital, médiko i sikólogo den serkania i bo meresé un trato adekuá. Gobièrnu ta obligá pa informá mucha i mayornan bon tokante salubridat i riesgo eventual.
Kada mucha mester haña sufisiente kuminda, kos di bebe i paña i un kas pa biba aden. Banda di esaki bo mester haña sufisiente espasio i ayudo pa siña kiko ta bon pa bo. Bo mayornan òf kuidadónan ta responsabel pa esaki. Si nan no logra duna bo esaki, e ora gobièrnu ta obligá pa yuda nan.
Tur mucha tin derecho di bai skol i paisnan mester yuda otro pa kada mucha por bai skol. Enseñansa básiko mester ta grátis pa tur hende. I si bo ke bo mester haña e oportunidat pa sigui enseñansa sekundario i superior. No ta pèrmití dosente pa grita mucha, i sigur no dal nan òf zundra nan.
Kada mucha tin derecho riba tempu liber pa hasi kos di floho, hasi deporte òf hunga wega. Tambe mester ta posibel pa tur mucha partisipá na aktividat kultural.
Si bo hasi algu ku segun lèi ta prohibí, bo por haña bo den kontakto ku polis. I si ta serio, asta bo por haña un kastigu di wes. Pa mucha tin otro regla na vigor ku pa adulto. Wesnan i agente di polis por ehèmpel mester tene kuenta ku bo edat. Nan no por interogá bo djis asina òf pone preshon riba bo pa bisa algu sin ku tin un abogado presente. Òf un otro hende ku bo ta konfia.
Nunka no por arestá òf sera mucha djis asina. Kiko ora esaki sosodé tòg? E ora ei bo no tin nodi di bisa nada, te ora ku tin un abogado presente. Polis por será bo solamente si berdaderamente no por hasi otro kos i pa un tempu mas kòrtiku posibel. Banda di esaki semper bo tin derecho riba kontakto ku bo famia. Bo ta haña kastigu? E ora ei ta importante ku despues di esaki bo por bai biba bo bida bèk normalmente. Ta apsolutamente prohibí pa kastigá mucha pa medio di duna sla òf hasi nan doló na un otro manera.
Derecho di mucha
Nashonnan Uní na 1989 a redaktá e Tratado di Derecho di Mucha. Kasi tur pais na mundu a firma e tratado aki. Hulanda tambe. Aki, den 54 artíkulo, tin deskripshon di tur derecho di mucha den lèi


text:
KRALENDIJK – Situashon di karga i deskargá karga i kònteiner na waf ta funshoná den bon komprondementu. Gunther Flanegin, havenmester di Boneiru den un kombersashon ku Radio Live 99.9 FM, el a splika ku e situashon ta bai den bon palabrashon ku e diferente gruponan ku ta atendé ku usamentu di waf sea pa karga òf deskargá barku ya pa un temporada.
” E situashon pa deskargá i karga barku ta bai den bon harmonia. Ta bai konstruí un parti nobo na e waf di sùit, pa hasié mas largu, loke ta hasi posibel pa entre otro barku krusero mara poko mas den direkshon di Divi Flamingo Hotel, loke ta krea mas espasio pa barku por mara na waf mei mei, yama waf di duana, pa kontinuá ku asuntu di karga. Tin bon nota kuantu tempu ta tuma pa deskargá i karga barkunan, i momentu ku ta nesesario pa guia turista relashoná ku trabou di karga i deskargá barku, ta hasi esaki i tur kos ta bai bon,”Havenmester Flanegin a konta. El a menshoná e parti di deskargá barku di santu ta den bon palabrashon, entre otro momentu pa hasi e trabou ku ta mihó pa ámbos partido. Na diferente okashon esaki ta sosodé anochi i mardugá, momentu ku tin ménos moveshon den e área di waf, havenmester a menshoná.


text:
E aña aki Arubaanse Voetbal Bond ta dedica e campeonato di futbol Division Honor 2019/2020 na Joseph “Cheppy” Ras, kende a hunga futbol pa hopi aña. El a hunga desde 1960 te cu 1964 como delantero di Lucky Star di Rooi Bosal prome den B-Klasse y despues A-Klasse.
Despues di e campeonato 1963/1964 el a bay hunga p’e Tricolornan di Solito, esta RCA. E prome campeonato di Cheppy Ras cu RCA tabata na 194/1965 y el a bira e maximo goleador di Tricolor cu cu 9 gol. El a yuda RCA titula como campeon despues di 5 aña.
Den e luna di juni di e aña ey el a hunga den Copa Antiano cu participacion di RCA, e sub campeon di Aruba, Tropical di Tanki Leendert, e campeon di Corsou Scherpenheuvel y e sub campeon Jong Holland.
E campeonnan RCA y Scherpenheuvel a topa otro dia 26 di juni 1965 den un wega culminante pa mira kende lo gana of si e wega keda tabla lo tabatin un triple empate na prome lugar hunto cu Jong Holland.
Den Wilhelmina Stadion cu tabata yen di fanatico, Cheppy Ras a score su prome gol na di 4 minuut y e di dos na 24 minuut. Asina aki RCA a bay cu e victoria y bira e prome club di Aruba cu a gana un Copa Antiano.
Dia 18 di juli di e mesun aña, Cheppy Ras a debuta cu e seleccion di Aruba pa hunga contra Valencia FC di Venezuela. Despues dia 11 di augustus el a hunga contra e famoso team di Arsenal di Inglatera y a score un di e dos gol di Aruba.
Cheppy Ras a hunga den luna di october contra Bonaire y Corsou.
Na aña 1966 el a forma parti di e seleccion di Antias, cual tabata forma pa hungadornan di Aruba y uno di Bonaire. Nan a gana e medaya di plata den e Weganan Centro Americano y di Caribe na San Juan, Puerto Rico. Durante e campeonato aki e seleccion di Antias a perde solamente 1 wega y tabata contra Mexico.
Cheppy Ras a bolbe bira campeon cu RCA na 1968, na 1969 sub campeon y den ambos Copa Antiano. El a hunga 3 campeonato mas cu RCA y a retira despues di e campeonato 1971/1972, pero a bolbe hunga un campeonato mas na 1975. El a participa den 9 campeonato cu RCA den hoofdklas y a anota 32 gol.


text:
Crea e organisacion Family Justice Center ta algo cu ta tuma su tempo. Ta hopi instancia a participa den e reunionnan cu a tuma luga un siman largo y cu na final a haci diferente palabracion. Un total di 14 instancia a participa cu 23 representante.
Glenda Hernandes, directora di Departamento di Asuntonan Social, a participa activamente den e encuentronan aki. Contrario na e situacion existente te cu recientemente, henter e proceso di ayudo ta tuma luga na un punto. E ta mas accesibel pa un victima cu no mester bay hospital, polis, trahado social, etc. Ta haci e situacion mas comodo pa e victima.
E reto pa atende cu violencia fisico y abuso sexual na Aruba ta grandi. E ayudo te awo tabata fragmenta y laat, segun Hernandes. Door di traha hunto y cu ayudo di un medico forensico, kier logra acumula mas evidencia y mas lihe posibel pa por logra yega na un proceso penal exitoso tambe.
E cooperacion mas estrecho aki entre instancianan ta masha importante mirando e cifranan alarmante. Si el a bisa cu e cambionan no ta sosode lihe, pasobra mester spera tur hende, inclusive e comunidad, compronde e importancia di un Family Justice Center.
Sociaal Psychiatrische Dienst a ricibi un miyon for di Social Crisis Plan den 2020 y nan a atende 296 caso. Violencia, abuso fisico, abuso sexual y adiccion cu violencia tabatin di haber cu 140 di e casonan (47%) trata. Den 2020 tabatin 68 caso di abuso di mucha.
E no ta algo nobo, pero a drecha e proceso pa yega na un miho funcionamento den e cadena di ayudo.


text:
Pa kiko tabata sirbi ku Nikodemo tabata tin konosementu profundo di e Lei i di e Profetanan, si e tabata falta nase di nobo?
E konosementu di e Palabra di Dios sin praktik’é no ta sufisiente. Pero pa por a praktik’é, e mester a nase di e Spiritu. Dios “ta hasi nos kapas di ta sirbidó di un aliansa nobo ku no ta dependé di un lei skibí, pero di Spiritu Santu. E lei skibí ta trese morto, pero Spiritu Santu ta duna bida.” 2 Korintionan 3:6
Sin e nasementu di e awa i e Spiritu, no ta eksistí e chèns di mas minimo ku e fe di e persona sobreviví den e mundu aki. I si e no por vense e piká di mundu, kon e ta salba su alma?
– Dia sinku di e Yuna di Daniel.


text:
ORANJESTAD – Tur aña riba dia 31 di mei ta enfoca riba e consecuencianan di humamento pa bo salud. Humamento y uzo di tabaco ta aumenta e posibilidad pa bo haya cancer. Tambe si abo no ta huma pero esnan rond di bo si, esaki ta expone abo na e posibilidad di haya cancer.
Riba e Dia mundial sin Tabaco ta encurasha esnan cu ta huma pa pasa un dia sin huma of pa stop completamente cu humamento. Tambe na pia di trabou esaki ta importante. Tin diferente forma cu por encurasha un hende na trabou pa stop di huma of pa sikiera huma menos. Por bin cu un maneho di humamento y tambe por uza e bedrijfsarts pa encurasha e trahadornan pa huma menos of stop di huma y hiba un bida mas saludabel.
E instancia Wereld Kanker Onderzoek Fonds (WKOF) ta trece dilanti cu pa reduci e posibilidad riba cancer ta importante pa no huma of sikiera rebaha e tempo cu bo ta den cercania di hendenan cu ta huma. Nunca ta laat pa stop di huma.
Uzo di tabaco ta ocasiona como 86% di tur caso di cancer na pulmon y ta aumenta e posibilidad pa haya e sigiente tiponan di cancer: Cancer di pancreas, Cancer di matriz, Cancer di blaas, Cancer di pecho, Cancer di tripa, Cancer di higra, Cancer di stoma, Cancer di boca, garganta y strottenhoofd, Cancer di riñon y Cancer di slokdarm.
Koningin Wilhelmina Fonds Hulanda ta enfatisa e consecuencianan negativo di humamento riba nos salud. Hopi hende ta kere cu humamento por ocasiona solamente cancer di pulmon y e berdad ta cu den 86% di e casonan di cancer na pulmon e personan ta un humado pero humamento por ocasiona mas tipo di cancer y ora bo stop di huma e acto aki ta reduci e posibilidad pa haya cancer.
Otro desventahanan di humamemto
Humamento ta dañino pa bo pulmonnan y por trece tur sorto di complicacion manera entre otro COPD. Tambe bo curason y adernan ta haya consecuencia di e humamento. Alabes bo cuero por bai atras y mustra biew y bo djientenan y huñanan por cambia di color. Si bo ta na estado humamento por pone cu bo ta haya e baby mas trempan y asta bo por haya un miskraam. Hendenan cu ta huma ta muri un promedio di 10 aña prome cu otro hendenan. Na Hulanda so caba tin como 20mil morto pa aña a consecuencia di humamento. Esey ta mas morto hunto compara cu e cifranan di morto pa uzo di droga, alcohol, crimen y accidente hunto.
Pa e motibo aki Koningin Wilhelmina Fonds Aruba ta enfatisa riba tres punto importante: Come Saludabe, Move mas y Biba Saludabel. Si bo kier haya mas informacion semper bo por pasa na nos Centro di Informacion na Spinozastraat 9, net patras di Watertoren na Playa, durante ora di oficina. Tambe por bishita nos facebookpage Koningin Wilhelmina Fonds Aruba y nos website www.kwfaruba.org


text:
Durante último siman, Tourism Corporation Bonaire (TCB) a duna rekonosementu na kuater bishitante mas komo embahador di Boneiru. A hasi esaki den dos kategoria, ku ta bròns i platina.
Den kategoria di bròns a honra e pareha Jeanne i Tim Hahn ku ta bishitando Boneiru pa 10 aña konsekutivo, mientras Jeffrey Gorman tambe a risibí esaki pa 10 aña di bishita na nos isla.
Señora Mischa Rus prosedente di Hulanda a risibí e rekonosementu akí den kategoria di platina. Sra Rus no ta un deskonosí na Boneiru, mirando ku nan ta doño di e kompleho di Bonaire Exclusief.
Pa tur dos okashon Helen Mercera a hasi entrega di sertifikado, feneta i plakat di rekonosementu na tur e wéspetnan.


text:
Pronóstiko di tempu pa Kòrsou i bisindario bálido te djaluna mainta 06:00 o.l., 26 di yüli 2021.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 26 di yüli 2021.
Kompilá: djadumingu 25 di yüli 2021, 05:00 o.l. (09:00 UTC).
Tempu: Parsialmente te hopi nublá ku algun áwaseru lokal.
Temperatura máksimo lo alkansá 32ºC i temperatura mínimo 26ºC.
Solo ta sali 06:21 i ta baha 19:03 o.l.
Bientu: Entre ost i suitost; moderá; forsa 3 te 4 (12 te 30 km/h, 7 te 16 nudo). Ráfaga de bes en kuando basta fuerte; forsa 5 (31 te 39 km/h, 17 te 21 nudo).
Situashon general: Un ola tropikal a pasa riba nos region i ta sigui move bai den direkshon west. Humedat patras di e sistema aki lo sòru temporalmente pa oumento di nubla riba nos área, for di kual por kai algun áwaseru pasahero riba Kòrsou.
Ademas, e forsa di bientu lo ta ménos fuerte durante e próksimo dianan i asina fomentá sintimentu di èkstra kalor.
Kondishon di laman: Trankil te moderá ku altura di olanan entre 0.5 i 1.5 meter (2 i 5 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djamars mainta: Parsialmente te hopi nublá ku áwaseru lokalmente.
Meteorólogo: Abraham.


text:
Segun un comunicado di Cuerpo policial, dos hoben a huy for di KIA entre ayera anochi pa awe mainta durante ora di marduga. Mas detaye lo sigui despues.
Aki e informacion/comunicado oficial ricibi for di Cuerpo Policial:
00.59 melding ta drenta for di KIA cu for di Jeugd afdeling e detenidonan:
RAMIREZ Jorge Antonio, 15-08-1999 y RAMIREZ Joander Anthony Alexander 23-09-2000 a huy.
Mester remarca cu ambos detenido ta sintando un condena pa atraco.Mesora a cuminsa mobilisa tur autoridad necesario pa e buskeda di dicho personanan. Mester remarca cu cualkier ayudo brinda na dicho persona ta castigabel pa nos codigo penal.Ā Articulo 2:146 di nos codigo penal ta papia di esun cu libera of juda na liberacionĀ di un persona cu tin un castigo di prison ta castigabel cu maximo 4 aƱa di prison.
Pa es motibo ta urgi pueblo di Aruba cu si bo por sa algo di nan paradero of e sitio cu nan ta scondiendo jama nos tiplijn 11141. Bo anonimidad ta wordo garantisa.


text:
E sucedido di vandalismo na Scol Cacique Macuarima ta algo cu sigur a crea un impacto grandi den e comunidad di Aruba. SETAR, Aruba su compania nacional di telecomunicacion, tambe a keda impacta pa e sucedido aki y a anuncia durante conferencia di prensa cu lo haci un donacion di AWG 5.000 na Scol Cacique Macuarima. Ademas di esaki, SETAR kier a haci algo extra pa yuda recauda fondo pa asina yuda reconstrui e daño haci na e scol.
Na luna di oktober aña pasa, SETAR a lansa e plataforma di Pay.aw. Por medio di e aplicacion aki, SETAR kier a duna comunidad di Aruba e herment y oportunidad pa yuda y duna un aporte financiero directamente na e cuenta di banco di Scol Cacique Macuarima.
Con por haci esaki?
Pa esunan cu tin Pay.aw den nan telefon, por click riba “More” riba e home page caminda ta haya e funcionalidad di “Good Deeds”. Unabes selecta “Goods Deeds” ta haya “Cacique Macuarima School Fire Recovery” caminda por haci e aporte financiero cu ta desea.
Si no tin e aplicacion di Pay.aw ainda, por download esaki via Play Store of App Store. Registra bo number di telefon y conecta bo cuenta di banco na e aplicacion facilmente pa por haci un donacion. Pa mas informacion di Pay.aw, bishita e website www.pay.aw of e pagina di facebook di Pay.aw.
Ban uni como comunidad pa yuda recauda fondo pa Scol Cacique Macuarima. Hunto nos por haci un diferencia.


text:
WILLEMSTAD — Hurricane ta forsa un wega desisivo ora nan a gana Green Jewels den straight set 25-18, 25-15, 25-25. Hurricane a realisá ku no tin mañan i a apoderá di e wega i nan no e duna e hóben ekipo di GreenJewels niun chèns pa bini bek den wega. E seri pa un puesto den e play-off semi final ta empatá awor i djadumingu e kontrinkante di Shuatanari, ku a sali #1 den e buèlta regular, lo bira konosí .
Den e wega di klase A Femenino ku a tuma lugá ayera entre Xaverianen i Stakamahakchi, tabata Stakamahakchi ku a sali di e porta grandi pero papa soda paso e wega tabata realmente bon bringa pero al final Stakamahakchi a sa di skore e puntonan final. (27-25, 25-22) E seri aki ku ta mihó di 3 lo kontinuá djaluna awor den sala Errol Rooi.
E kampionato lo kontinuá djadumingu awor ku un kalendario kompleto kuminsando for 15.30 ku e siguiente weganan.
Fem Superior Hurricane v/s Green Jewels na mes momento Shuatanari lo enfrentá Watakeli. Mas lat lo tin e wega #1 di semi final klase A Maskulino entre GreenTiger v/s Titus i tambe Wata kontra Xaverianen
E último dos weganan lo bai entre Stakamahakchi i Watakeli den klase femenino Superior i Xaverianen v/s Stakamahakchi den klase Maskulino superior. Djadumingu lo kuminsá kobra un kos chikí pa wak e weganan GRANDI nan aki.


text:
KRALENDIJK – Riba 12 di yanüari 2023 e hefe di Kuerpo Polisial Hulanda Karibense, Señor Rosales despues di a ehersé e funshon di hefe di kuerpo pa 6 aña, lo baha for di e funshon.
Esaki riba su mes petishon i den bon konsulta ku e ‘Korpsbeheerder’. Señor Rosales lo kontinuá pa algun aña komo konsehero di kolegio di hefenan di kuerpo i lo tei pa risibí i prepará e hefe nobo di kuerpo.
Lo publiká e vakatura pa hefe di kuerpo nobo di Kuerpo Polisial Hulanda Karibense na komienso di ougùstùs 2022.
Señor Rosales lo sigui ehersé su funshon ku hopi amor i dedikashon pa kuerpo i komunidat di tantu Boneiru, Saba i Sint Eustatius.


text:
E ekspedishon di bayena i dòlfein Ti Whale An Nou ku ta dura un total di 3 luna, a kuminsá dia 15 di mei 2021. E ophetivo ta pa registrá e kantidat di bayenanan, en partikular ‘sperm whales’, i e rutanan ku nan ta pasa den Karibe. A base di e resultadonan lo determiná kiko ta nesesario pa protehá e mamíferonan grandi akí. Caribbean Cetacean Society ta responsabel pa e kordinashon di e ekspedishon i Wereld Natuur Fonds (WWF-NL) huntu ku Dutch Caribbean Nature Alliance (DCNA) ta hasi e ekspedishon posibel.
E nòmber di e proyekto Ti Whale An Nou ta un kombinashon di Franses Kreol i Ingles, i ta nifiká ‘Nos Bayenanan Chikí’. Den Karibe a dokumentá 33 di e 90 sorto di bayenanan konosí, kual ta mas ku un terser parti di e diversidat total den mundu. Esaki ta hasi Karibe un área di bibienda esensial. E metanan prinsipal di e estudio ta pa stipulá e grandura di e populashon, distribushon, movementu, struktura sosial i tribunan vokal di ‘sperm whales’ i mehorá konosementu di otro sortonan. Tribunan vokal ta gruponan sosial di bayenanan ku ta zona akústikamente similar. E menasanan mas grandi pa bayenanan ta ekseso di zonido di tráfiko di barkunan i desaroyo di kosta, polushon, piskamentu den ekseso i di piskánan adishonal.
Distribushon i kantidat
E análisis di e ekspedishon por kontribuí na kompronde e grandura di populashon i distribushon di bayenanan. Den pásado a hasi un estudio similar, pero e diferensia ku e ekspedishon akí ta ku e área di investigashon ta kore for di Saba te ku Anguilla. Lo opservá e presensia i ousensia di mamíferonan den Yarari Marine Mammal and Shark Sanctuary, serka di Saba, Saba Bank, St. Maarten i St. Eustatius. Dor di kompará resultadonan di e ekspedishon akí ku resultadonan anterior, por tuma pasonan konkreto pa protehá bayenanan. Banda di e kolaborashon ku DCNA i WWF-NL, e ekspedishon tambe ta risibí sosten di Corail Caraibes, Orange, EDF Group Foundation, Animal Wellfare Institute, i Parc Naturel Régional de la Martinique.
Importansia pa otro islanan Karibense
E ekspedishon lo resultá den mas konosementu di rutanan di migrashon di mamíferonan i asinaki e resultadonan lo duna e oportunidat pa protehá e bestianan akí mas mihó. Un populashon stabil di bayena i dòlfein ta un indikashon di oséanonan salú. Den oséanonan salú e kantidat di piská ta stabil, kual ta importante pa e sektor di piskamentu i ekonomia di islanan. Bayenanan tambe tin un ròl importante pa kapturá dióksido di karbon den atmósfera. Kada bayena grandi ta isolá 33 tòn di CO2 i asinaki e ta kontribuí na kombatí kambio di klima.


text:
Diaranson atardi Minister di Turismo sr. Dangui Oduber a reuni cu e Airlift Committee di Aruba na aeropuerto caminda a haña un presentacion di e di dos kwartal pa aña 2022. Tur indicador ta mustra cu Aruba ta recuperando grandemente, e perspectiva ta uno hopi positivo y ta spera cu lo por recupera riba 90% di nos turismo den aña 2022.
E miembro nan di e Airlift Commitee ta:
Commitee Chair; Jo-Anne Meaux Arends, Air Service Development Manager, Aruba Airport Authority
Danguillaume Oduber, Minister of Tourism and Public Health
Joost Meijs, CEO AAA
Barbara Brown, CCO AAA
Tisa LaSorte, President and CEO AHATA
Ronella Croes, CEO ATA
Sanju Luidens, CMO ATA
Edwin Kelly, Director Department of Civil Aviation of Aruba
Minister Oduber a duna di conoce cu luna di april tabata un luna sumamente exitoso pa Aruba su turismo. Den luna di april e trafico di pasahero a surpasa 100% den comparacion cu e nivel di april aña 2019. E “Average Passenger Load factor” cu ta indica e promedio di con yen e avion nan ta yega Aruba pa e luna di april tabata 88.8% y pa e mercado di Norte Americano esaki tabata 90% cu ta 1% mas cu na april 2019. Esaki ta indica cu tin un demanda hopi halto pa Aruba como destinacion.
Minister Oduber ta premira cu e temporada di zomer binidero ta bay ta uno bastante druk di parti e mercado mericano cu ta Aruba su mercado di mas grandi. Esaki ta debi cu varios di e aeoliñanan a aumenta nan vuelonan semanal pa cu e temporada aki. Aki por mira e compromiso cu e aeroliñanan tin cu Aruba. Si mira e capasidad den asiento di e di dos (2) kwartal aña 2022 esaki ta 6% mas halto cu na aña 2019 y di tres (3) kwartal aña 2022 ta 10% mastanto cu aña 2019, esaki pa e mercado mericano.
Aruba a bay dilanti cu 6% den e di dos (2) kwartal compara cu 2019, esaki ta 16,575 asiento adicional. Si haci un comparacion cu e otro islanan, por tuma nota cu na Corsou e capasidad di asiento a baha cu 7.7% y na Sint Maarten e capasidad di asiento ta 3% menos compara cu aña 2019. Pa locual ta e capaidad den asiento pa Nassau Bahamas (-17%) y Jamaica (-20%) cu ta nos competidornan, nan tampoco a conoce un subida den asiento. Na Boneiro si a conoce un aumento di 8.7% den e capasidad di asiento pero e promedio aki ta basa di solamente 2 aeroliña.
Minister Dangui Oduber ta satisfecho con Aruba su turismo ta desaroyando, e di dos (2) kwartal ta bayendo hopi bon y e di tres (3) kwartal tambe ta mustra di bira uno hopi prometedor. Si tur cos sigui manera cu e ta bayendo AAA ta proyecta un recuperacion di 94% na final di December 2022. Ban sigui avansa hunto como pais pa como pais nos yega bek na 100 porciento di recuperacion di nos turismo compara cu aña 2019.


text:
Arbeidsbemiddeling en Re-integratie
“Jobcenter”
E departamento di Arbeidsbemiddeling y Re-integratie, miho conoci den nos comunidad como “Jobcenter”, ta fungi como un puente entre e buscado y e dunado di trabao pa medio di su servicionan di intermediacion riba nos mercado laboral.
“Jobcenter” su meta ta pa registra y intermedia pa nos localnan subi nos mercado laboral.
Siguientemente nos ta menciona algun servicio di e departamento di Arbeidsbemiddeling en Re-integratie miho conoci como Jobcenter:
Servicionan pa e dunado di trabou:
- Registra vacaturanan cu ta disponibel riba nos mercado laboral;
- Intermedia pa e dunado di trabou pa por yega na un empleado.
Servicionan pa e buscado di trabao:
- Registra buscadonan di trabao local;
- Intermedia pa e buscadonan di trabao;
- Prepara e buscado di trabao cu tur e informacionnan necesario pa por haya y pasa den un entrevista laboral cu exito;
- Tambe “Jobcenter” ta ekipa cu “Adviseur Trajectbemiddelaars” cu ta traha conhuntamente cu otro instancianan priva y gubernamentalpa intermedia pa personanan cu ta siguiendo un trayecto;
DPL Job Center ta percura pa e maneho stipula pa Minister di Labor, Energia & Integracion wordo ehecuta debidamente pa asina proteha nos Mercado laboral.


text:
Lokal
Den kaso di notario na aña 2002……. Kastigu di prizon tabata dos aña kondishonal!
WILLEMSTAD. Un kaso ku siman pasá a hala masha atenshon ta dje notario ku mester a presentá dilanti wes penal den promé instansia pa supuesto malversashon di plaka ku e notario a kobra klientenan pero ku mester a bai Ontvanger.
Hustamente awe mainta a sali un publikashon spesialisá riba un kaso similar ku a sosode na aña 2002 kaminda tambe un notario reportadamente a malversá sumanan di kliente a paga na belasting ku mester a bai Ontvanger.
Den e kaso di notario Kleinmoedig su abogado mr. Bertie Braam i su sosio den e kaso, a refutá ku tabatin malversashon pero dado kaso mes ku fiskal konvensé wes ku tabatin malversashon, e veredikto mester apliká e prinsipio di igualdat den diktamen di kastigu.
Den e kaso di 2002 tambe Ministerio Publiko a pidi dos aña di kastigu di prizon i wes a dikta e kastigu ei pero totalmente kondishonal.
Esaki ta djis pa ilustra e liña ku eventualmente mester sigi den kaso ku e notario ta kulpabel pero den kaso ku e ta inosente, korte tin ku dikta di akuerdo ku loke su abogado a pidi ku ta libertat total.
E kaso ku nos ta uza komo referensia a sosode na añanan 2002 i 2003 na Sint Maarten
Na tal okashon abogado di e notario a konvensé Korte di Hustisia ku no por kastiga su kliente dos biaha, esta, skrap su nomber for di lista di notario i poné paga butnan grandi.
Korte no a kai pa e argumento ei pasobra ta solamente den kasonan penal no por kastiga un akusado dos biaha: den kasonan fiskal of skòrsing, e regla no ta konta.
Pero for di e tempu ei a bin sali na kla ku situashon ku te awe ta eksisti, esta ku notarionan tin sumanan grandi bou di nan poder ku Ontvanger no ta kobrando i miones di florin ta akumulando riba kuenta dje notarionan.
Den e kaso aki abogado dje notario a mustra korte ku tin varios notario den mesun situashon ku e akusado aki pero Ministerio Publiko no ta persigi nan.
I esei ta trato desigual.
Korte no a bai di akuerdo ku e argumento aki pasobra di bèrdat ku tin diferente notario na Kòrsou ku tin sumanan grandi di Overdracht Belasting ku mester paga Ontvanger pero ta suanan ku nan a kobra te ku 1996 siendo ku den e kaso dje notario na Sint Maarten, a sumanan ku ela kobra riba fechanan mas fresku.
I ademas e notarionan ku no a manda plaka pa Ontvanger ta pasobra nan tin un diferensia di opinion ku Ontvanger.
I finalmente, no t’asina ku si Ontvanger manda kobra nan ta keda sin paga.
Nan ta kla pa paga.
PRUEBA KLARO
Den e kaso di 2002 Korte di Hustisia a haña ku fiskal a proba totalmente ku den e periodo di 1 yanuari 1997 te ku desember 1998 e notario varios biaha a malusá sumanan ku tabata destiná pa paga Ontvanger pero no a hasi esei.
E notario a splika ku no tabatin malversashon di su parti pasobra tabatin sumanan di Overdrachts Belasting ku nunka e klientenan a paga i ku fin di 1998 tabatin sufisiente plaka riba e Rekening Derden pa paga Ontvanger.
I tersero, e hecho ku e notario tabatin sufisiente kapital propio riba e kuenta pa paga Ontvanger, no ta nifika ku e a malversa plaka di Ontvanger.
Ademas e mes a deklara den korte ku no tabatin sufisiente fondo riba e kuenta si Ontvanger a reklama tur loke e tabatin derecho riba dje.
E notario ta un sirbidó publiko i komo tal e tin ku haña mas kastigu ku un siudadano komun.
Korte a uza tur e argumentonan tradishonal à kulpa e notario manera ku ela bergonsá e funshon i a abusá dje konfiansa di su klientenan. E tribunal a husga ku pa regla mester dikta un kastigu di prizon pa e malversashon pero korte a tene kuenta ku ela kometé e delitonan den e periodo di 1997/1998 i ku e periodo rasonabel a pasa pa husgé.
Mientras tantu korte a bah’é komo notario i ela yega na un areglo di pago ku Ontvanger i finalmente Korte a mustra ku Ontvanger mes tambe tin falta den e problema aki.
Esei a pone ku praktikamente tur notario for di tempu di Antia tabatin varios mion florin riba kuenta pa paga Ontvanger pero gobiernu no ta drenta den akshon pa remediá e situashon.
A base di esei Korte a haña ku e mester haña kastigu wèl pero kondishonal: o sea e no ta kai prezu basta e no kometé un delito den tres aña.
Lokal
Violadó di yu di kriansa a bai apelá kastigu i a haña mas aña aserka
WILLEMSTAD. Un kaso hudisial ku lo drenta historia penal di Aruba i Kòrsou komo un krimen diaboliko te kaso kaminda un homber ku tabata biba ku mama di un yu muhé di seis aña tabata violá e kriatura sistematikamente pero dia ku hustisia a haña sa dje kaso wesnan di Korte di Hustisia a kondené na 6 aña.
Inisialmente e homber abusador a haña un kastigu di di seis aña pero ela apelá e kastigu i wes a kondené na 7 aña.
Den Korte di Hustisia ela haña un kondena di 8 aña o sea ku segun e kastigu tabata subi, e kondenado tabata baha trapi di fièrnu.
Korte di Hustisia a basa nan desishon riba tambe e otro deklarashonnan i dos otro yu.
E dos muchanan a konta na plaka chikí kon e mama mes tabata asina desgrasiado ku e ta ku e tabata duna e yu biña bebe i supla huma di mariwana den su kara menasando e ku si e no lanta pa e homber haña su plaser, e ta kita su telefon selular.
I si e konta otro hende, e ta kita e sèn ku e tata ta manda pe mucha.
Unabes ku e mucha tabata bou di influensia di alkohòl, e tabata fòrsa habri e muchanan su pia pe homber buska su plaser.
E yu awor aki mester tin 15 aña.
E delito ku e homber i mama dje mucha a kometé ku e yu ta realmente horendo pasobra e tabata tene relashon kune komosifuera ta un prostituta e mucha ta.
Ta p’esei wes a bisa na momento di dikta kastigu ku no tin nada ku por bisa na fabor dje homber pa suavisa e kastigu.
E mama tabata laga su konkubina abusá dje mucha muhé den su kas, un sitio kaminda e mester por a sintié alehá di tur maldat. Mama dje mucha tambe a partisipa na e bakanal aki kaminda e mama a tene relashon ku su mes yu. Kuantu mas salvahe e kos por tabata.
KUANTU
KASTIGU?
E wes dje kaso tabatin un problema mental pa disidi kuantu kastigu e ta duna e homber i e muhé.
Pa regla e delito di violashon ta kastigabel ku tres aña di prisòn pero dependé edat dje viktima, e kastigu por ta mas haltu tambe.
Si ta un mucha di 12 aña, e kastigu pa penetrashon ta bira 4 aña.
PERSONALIDAT
PERVERSO
Korte a tene kuenta ku personalidat dje violador i e sikologo ku a saminá su kabes a konstatá ku mentalmente e ta un tiki atrasá pero sa e diferensia entre bon i malu debidamente.
Loke e no por ta pa premirá konsekuensia di su aktonan i si lag’é pa su kuenta e ta sigi abusá di mucha chiki.
Lokal
Mark Mingo ta demandá OM pa miones di florin!
PHILIPSBURG. Un notisia ku indudablemente a hasi impakto grandi den komunidat di Sint Maarten te hecho ku e èks direktor di aeropuerto Juliana na Sint Maarten, Mark Mingo a entrega demanda pa daño i perwisio kontra tur fiskal di Ministerio Publiko pe persekushon bestial kontra dje.
I pa finalmente e keda kompletamente eksonerá di tur kulpa dje kargonan ku e fiskalnan a presentá den korte. Promé ela keda apsolvé pero den apelashon Ministerio Publiko a haña un wes ku a hañ’é kulpabel, mand’é presu i konfiská su kas na preis di baka flaku.
Ela kontrata e èks fiskal Cor Merx su bufete pa entamá un demanda multi-mionario kontra gobiernu i Ministerio Publiko.
No menos ku shete fiskal ku a traha ku e kaso a pasa raya i awor a yega turno pa Mingo kobra nan pe daño ku ela sufri.
Ela pèrdè su trabou, ela pèrdè su kas i a pèrdè tur loke e tabatin.
Direkto i konkreto ela pèrdè 1 mion dòler pero indirektamente mas tantu.
Pa nan arestá hende ku tabata hasí negoshi ku e kompania di haf, nan a arestá i sera Mingo.
Ta for di 2017 nan a arestá Mingo riba sospecho di froude ku faktura falsifika i sinku aña largu e mester a bringa pa limpia su nomber i establesé su inosensia te ku resientemente ela keda totalmente eksonerá di tur kulpa.
Mientras tantu tur hende a kere ku Mingo tabata e gran malversadó den haf pero ora a investigá, ni su nomber no a kai.
Despues di a skòrs durante un aña, fiskalnan a disidi ku nan ta kulpa Mingo sin duné oportunidat pa defendé su kurpa.
Segun su abogado wesnan a faya ku Mingo ya ku despues ku nan a kondená Mingo, O’Neill Arindell i e politiko Frans Richardson, fiskal a haña ku mester pone mas preshon riba Mingo.
Menos mal ku korte a tira e petishon den bak’i sushi pero e fiskalnan a hiba e kaso Korte Supremo kaminda nan a apsolvé Mingo kompletamente.
Pió dje kaso ta ku Ministerio Publiko a atmiti ku nan a konvertí Mingo den un viktima i a laga e bandidunan mes-mes ku ta Theo Heyliger i Ton van Kooten tabata e kulpabelnan.
Mingo a pèrdè su trabou kui ela traha for di 2002 pero ela pèrdè su kas tambe.
Asina mes e ta dispuesto di yega na un areglo pa kobra daño i perwisio pasobra ela harta dje wega di polis en dief aki i ke pone e kaso su tras.
Lokal
Kuminsá orientá mucha di skol di trempan riba tentamentu na skol
WILLEMSTAD. Ta rekomendá pa duna alumnonan informashon ya na un edat yòn tokante tentamentu i diskriminashon i laga nan kuminsá traha aktivamente ku esaki a base di e tema ya nan por keda kòrda mihó. Por pensa riba diskushonnan (fásil), kues, presentashon, un kuenta òf pintura ku ta pas mas bon posibel ku e edat i mundu di vivensia di alumnonan.
Na di tres lugá, mester tin atenshon klasikal pa e desaroyo sosial-emoshonal di e alumnonan pa evitá ku nan ta kai den un victim-bully cycle.
Mester pone atenshon na e.o. regulashon di emoshon, mirando ku tentamentu i diskriminashon hopi biaha ta un medio pa ventilá emoshonnan negativo. P’esei ta boga pa yuda alumnonan manehá nan emoshonnan negativo na un manera mas konstruktivo.
Ademas ta importante pa den klas dediká atenshon na abilidatnan sosial, pasobra tentamentu i diskriminashon
Daily Nobo
Violadó di yu di kriansa a bai apelá kastigu i a haña mas aña aserka
Mark Mingo ta demandá OM pa miones di florin!
Kuminsá orientá mucha di skol di trempan riba tentamentu na skol
Rapòrt tokante kombatimentu di tentamentu i diskriminashon den skolnan
Curator kier a kobra PDVSA US$41,6 mion pa un debe di US$1.777.740
tema di Siman di Kultura: “Ban Kunuku ban Planta”
Manuel no ta digno pa representá Kòrsou mas
Girigorie (PAR) ta rekonosé balor di kombersashonnan ku Ulandesnan
Viktima a bai kobra kompensashon di seguro sin konsulta ku su abogado
Quincy Girigorie a manda mensahe fuerte pa Ulanda na nòmber di Kòrsou
Trending
-
Lokal7 days ago
tema di Siman di Kultura: “Ban Kunuku ban Planta”
-
Lokal6 days ago
Manuel no ta digno pa representá Kòrsou mas
-
Lokal6 days ago
Girigorie (PAR) ta rekonosé balor di kombersashonnan ku Ulandesnan
-
Lokal7 days ago
Viktima a bai kobra kompensashon di seguro sin konsulta ku su abogado
-
Lokal6 days ago
Quincy Girigorie a manda mensahe fuerte pa Ulanda na nòmber di Kòrsou
-
Lokal3 days ago
Violadó di yu di kriansa a bai apelá kastigu i a haña mas aña aserka
-
Lokal3 days ago
Mark Mingo ta demandá OM pa miones di florin!
-
Lokal4 days ago
Curator kier a kobra PDVSA US$41,6 mion pa un debe di US$1.777.740


text:
‘Dayo’ ku piesa nobo titulá “Niko sawa”
E konosido artista yu di Kòrsou, ‘Dayo’ Martis, kende ta biba na Hulanda, ta bai lansa un piesa nobo riba merkado. Ta trata aki, manera e mes a duna di konosé den un kombersashon sostené ku TRENDSZ, di algu ku ya pa un tempu e tabata kanando kuné den mente i lo bai bira realidat.
“Mi ta pidi tur mi fanátikonan pa tene poko pasenshi i ta pendiente. Mi ta bai lansa algu ku pa ya un tempu mi tabata kana kuné den mente. Ta algu apart kual ya pa un tempu mi tabatin e deseo pa hasi realidat”, e artista konosí den e mundu di Urban a deklará.
E piesa nobo ku lo bai sali kaya próksimamente, lo bai hiba di nòmber “Niko sawa”. “Niko sawa” ta nifiká ku tur kos ta bon. “Mi ta ok”. Ta trata di un piesa, ku ta bai tokante di persona(nan) ku tabata den ’pleitu’ ku otro i ta akusá otro di tur kosnan malu ku a bai den nan relashon. “Pa e proyekto aki, mi a skohe pa ‘Afrohouse’ i a hasi uzo di e idioma di Afrika, ku ta ‘Swahili’, uzando e palabra ‘Niko sawa’”, e artista Yu di Kòrsou a deklará na TRENDSZ, splikando ku ainda e no tin fecha si pa esaki ta riba kaya, debí ku ‘cover’, ainda no ta kla.
Dayo ta konosi pa su hitnan: "Niun Manera Bo", "Queen Den Mi Side" i varios mas. Ultimo e tabata tin un kansion huntu ku Brian D, titula "Buskando Bo Kara.."


text:
Angelique Klooster ‘unplugged’ serka Ruvette un inspirashon sin igual!
Angelique Klooster su presentashon ayera nochi estilo ‘unplugged’ den un paréntesis spesial di e podcast di Ruvette Dirksz tabata unu sin igual. E podcast a keda dediká na e luna di Konsientisashon pa Kanser na Pechu. Manera tur hende sá, luna di òktober mundu henter ta uni pa krea un paréntesis riba ‘Breast Cancer Awareness’. Awe dia 29 di òktober, ta dia pa tur ku ta deseá bisti na e koló ros, di manera ku nan por mustra solidaridat i konvivensia. Ruvette Dirksz presentadó


text:
Buki ‘Vivir con mayúscula’ di Daniel Kripper Un guia pa alcansa nivel maximo di paz y plenitud – Bon Dia Aruba | Noticia di Aruba
Daniel Kripper ta un Rabino di e sinagoga Beth Israel Aruba, conferencista, coaching spiritual y autor kende recientemente a wordo invita pa Center Lifelong Learning di Universidad di Aruba pa duna un presentacion tocante su buki nobo: “Vivir con mayúscula.”
Mas cu un presentacion di un buki, el a bira un oportunidad pa e autor gradua den Sociologia y specialisa den Psicologia Social por a bin cu un intercambio pensamento y conseho cu e publico presente.
‘Vivir con mayúscula’ ta un tipo di guia pa los cierto creencia cu ta limita nos, te hasta haci nos bida sin potencial. Den su buki, Kripper ta formula un invitacion pa bo por biba un bida integral for di un perspectiva spiritual. Esaki ta nifica pa bo laga un banda tur sorto di excuus y miedo, y pa bo asumi cu responsabilidad e timon di e barco di bo bida den un direccion di estado di plenitud y sentido.
Den su structura, e buki ta aborda varios tema vigente y cu nos ta sinti den nos propio cuero den nos bida diario, entre otro felicidad y miedo.
Felicidad.
Kripper a bisa cu felicidad ta un tema cu a wordo trata den Psicologia Positivo pa Martin Seligman mas cu 15 aña pasa y cu a wordo popularisa den nos tempo. Pa nan no ta existi un definicion di felicidad. Sino cu e ta un concepto mas subhetivo di cada persona. Pero si nan ta haci un diferencia entre bienestar y felicidad, cu tin biaha e dos concepto aki ta wordo bruha den otro.
Bienestar, manera e palabra mes ta bisa: bienestar kier men bo ta bon, bo ta biba cu comodidad, confortabel, trankil y saludabel. Ya sea cu bo ta gosa di bienestar economico, psicologico, etc… Pero bienestar material of economico no ta garantisa felicidad, segun Kripper.
El a aclara cu no ta existi un corelacion entre bienestar y felicidad. Un persona cu hopi placa of miyonario no necesariamente ta un hende feliz. Ya cu felicidad ta un ‘estado paden di curason’. Felicidad tin di haci cu cierto balornan, principalmente ora cu bo ta haya un sinti di bo bida.
“Bo no ta feliz, si bo no sa pa kico bo ta biba.” Kier men cual ta bo vision y proposito di bo bida, el a laga sa.
Miedo.
El a bisa cu miedo ta un emocion natural. Nos tur ta sinti miedo den cualkier momento. E ta haya cu ta bon cu nos por sinti miedo, ya cu esaki ta un ‘suerte’, papiando biologicamente. Pasobra danki na e miedo nos ta bira mas cuidadoso y preventivo.
E hende balente –segun Kripper- no ta esun cu no tin miedo. Sino cu e ta un hende cu tin miedo, pero e ta capaz di controla su miedo. E ta haya cu tur cos ta cuestion di ekilibrio, ya cu ora e miedo ta bira algo grandi y e ta cuminsa controla bo bida, e ta bira un problema. Kier men ora cu e miedo ta domina bo y bo ta bira un preso di e miedo.
Pero si bo ta reflexiona, bo ta haya sa cu tin biaha bo tin miedo riba algo cu no ta existi. Of miedo inconsciente cu ta bin for di tempo cu bo tabata mucha. E miedo tin como base con bo mayor a lanta bo: “”No haci esaki mi yiu… no haci tal cos mi yiu…” Ora cu esaki ta bira excesivo, e ta contribui negativo pa aumenta bo sentimento di insiguridad.
E miedo tin biaha ta blokia of limita bo persona di logra cosnan importante den bo bida. “Si bo ta biba constantemente cu miedo, bo no ta yega leu…” El a bisa cu tin remedi pa combati e miedo. Tin terapia pa e hendenan cu ta biba yen di miedo cu por yuda bo pa trece e balansa necesario den bo bida.
Vivir con Mayúscula.
Durante un entrevista cu e Rabino di e comunidad Hudiu na Aruba, Daniel Kripper, a duna na Radio Jai riba e presentacion di su buki na Buenos Aires (Argentina), el a laga sa cu a skirbi e buki pa yuda pa e hendenan cu kier Biba cu letra mayusculo. Hendenan cu kier bira mas consciente di nan bida. Pa bo por mira otro manera di realisacion di bo bida uzando como sosten bo propio fortalesa y asina logra realisa bo soño. Pasobra na final, esaki ta nifica biba cu mayusculo, segun e autor. Kiermen cu bo por biba den grandi y desaroya tur bo potencial y biba bo bida den un sentido di realisacion di felicidad y plenitud. Loke nan ta yama den Hebreo: Shalom. Cu no solamente ta nifica no- conflicto, sino un paz interior di plenitud y auto-realisacion.
Daniel Kripper su buki ta disponibel via E-books, tambe pa medio di Amazon Kindle. E tin su website: www.danielkripper.com unda el a yega di publica mas articulo tocante su buki.
Artículo del diario Bon Dia de Aruba sobre la presentación de mi libro «Vivir con Mayúscula» en la Universidad de Aruba. https://www.bondia.com/buki-vivir-con-mayuscula-di-daniel-kripper-un-guia-pa-alcansa-nivel-maximo-di-paz-y-plenitud/


text:
FUNDASHON FUNDITUT SELEKTÁ PA IMPLEMENTÁ FASE 2 DI ‘UN KOMIENSO NOBO’
MINISTERIO KONSERNÍ HUSTISIA
FUNDASHON FUNDITUT SELEKTÁ PA IMPLEMENTÁ FASE 2 DI ‘UN KOMIENSO NOBO’
PUBLIKÁ RIBA 16 MART 2022
WILLEMSTAD – Di akuerdo ku un kombenio firmá ku Hulanda, Gobièrnu di Kòrsou, ta karga e responsabilidat pa ehekushon di e di dos fase di e proyekto “Un Komienso Nobo” ku ta e asina yamá ‘Leerwerk trajecten’ (LWT). E trayekto akí ta brinda e oportunidat pa siña un fishi di forma práktiko bou di guia intensivo. Djaluna 14 di mart último, a firma e kombenio di finansiamentu entre Fondo di Kriminalidat i Funditut, e organisashon ku a gana e destaho públiko pa ehekushon di e proyekto akí.
E trayekto pa buska un organisashon ku por ehekutá e ‘Leerwerk trajecten’ a inisiá for di dia 27 yanüari di e aña akí. Organisashonnan interesá mester a entregá un plan di ehekushon i un presupuesto. Un total di 12 di e proyektonan ku a keda entregá por a sigui den e destaho públiko. E tim enkargá ku e destaho públiko riba dia 16 febrüari 2022 a evaluá tur e organisashonnan a base di kriterionan fihá den e ‘programa van eisen’.
E organisashon ku a risibí mihó puntuashon durante e destaho, a resultá di ta Funditut. Dia 23 febrüari último e tim enkargá ku e destaho públiko a informá tur e organisashonnan ku no a gana e destaho di esaki i alabes a informá Funditut ku el a skor mihó i ku e tim lo proponé e fundashon komo esun enkargá ku ehekushon di e LWT pa Gobièrnu. E resultado di e `gunningsadvies` a keda firmá dia 1 di mart i presentá na Konseho di Minister djárason último. Despues di esaki a informá Funditut ofisialmente ku e la gana e destaho públiko.
Mirando eksperensianan di pasado ku trayektonan similar, a skohe e biaha akí pa repartí e kostonan entre e tres ministerionan ku a uni forsa pa realisá e proyekto akí i a opta pa laga Fondo di Kriminalidat atministrá e presupuesto di e proyekto den su totalidat konforme e plan di ehekushon ku a keda aprobá dia promé di desèmber 2021 den Konseho di Minister. Gobièrnu di Kòrsou ta gradisí tur e organisashonnan ku a mustra interes pa e proyekto aki i ta konsiente ku e organisashonnan aki ta hasiendo un bon trabou na bienestar di e grupo di enfoke aki na Kòrsou.


text:
Notisia - Coronavirus/COVID-19
66 Notisianan Tokante Coronavirus/COVID-19
- Fecha
- Relevansha
-
Servisionan di RCN ta kontinua den forma adaptá
Rijksdienst Caribisch Nederland (RCN) ta sigui brindá servisio na siudadanonan di Hulanda Karibense i ta keda disponibel via di ...
-
Empresarionan ta risibí sosten for di EZK atrobe
Empresarionan ku tin di aber ku pèrdida di volúmen di benta dor di e krísis di corona i ku pa e motibu ei tin difikultat di paga ...
-
Medidanan nobo traslado médiko pa Sint Maarten relashoná ku infekshonnan vírùs di corona
Debí na e kantidat kresiente di infekshon ku e vírùs COVID-19 na Sint Maarten, Zorg en Jeugd Caribisch Nederland (ZJCN) en todo ...
-
Gabinete ta prolongá pakete di emergensia pa Hulanda Karibense
Gabinete a disidí awe pa prolongá e pakete di emergensia pa habitante- i kompanianan na Boneiru, Sint Eustatius i Saba, pa motibu ...
-
Kompensashon for di EZK awor tambe pa empresario ku gastu fiho mas abou
Empresarionan afektá pa e medidanan en konekshon ku e vírùs di corona por apliká pa un kompensashon pa nan gastunan fiho for di ...
-
SZW ta duna empresarionan espasio pa reanudá
Dunadónan di trabou ku ta hasi uso di e areglo di emergensia di SZW pa haña sosten den nan gastunan di suèldu, no mester hasi ...
-
Diskurso di Gezaghèber Rijna 12 di mei 2020
Awe 12 di mei ta dia internashonal di enfermeria. Tur aña di nobo riba kumpleaño di Florence Nightingale ta duna honor na ...
-
Regresá bèk Boneiru for di otro islanan awor posibel
Entrante awe 8 di mei ta duna siudadanonan di Boneiru ku ta pegá riba Kòrsou, Saba òf Sint Eustatius, e posibilidat pa bai kas ...
-
Corona Smart: maksimal 50 persona, distansia sosial pa adulto i higiena ta importante
Entrante 6 di mei 2020 e Ordenansa di Emergensia COVID-19 nobo ku medidanan ‘Corona Smart’ ta na vigor. E prohibishon pa tur ...
-
Skolnan ta habri bèk entrante 11 di mei Muchanan no mester tene distansia sosial
No ta nesesario pa laga mucha te ku 17 aña tene distansia sosial ora di hunga, hasi deporte òf ora nan bai skol atrobe entrante ...


text:
KRALENDIJK – Den siman tras di lomba hues a trata e kaso kaminda e hóben di fam Domacassé a risibí diferente hinká. Hues a habri e kaso i a kuminsá papia ku un di e akusadonan i el a konta kiko tur a sosodé. Tambe tin un grabashon di loke a sosodé. Hues a bisa ku el a mira 2 hende kana bai den direkshon di Domacassé dia e problema a tuma lugá, i tabata abo ku un bòter den man, esta Derrick K.. El a konta na polis ku e tabatin bòter den man, sinembargo no a dal Domacassé. Hues a bisa ku riba e grabashon ta visibel loke bo a hasi esta abo a dal Domacassé promé. Stefan S. a konta hues ku e tabatin kuchú den su poder debí ku e tabatin problema ku algun hende di Kòrsou i el a bai kuné pa spantanan si nan presentá. Akusado Stefan a konta ku Derrick a aserk’é i a bis’é ku e tin problema ku un persona i asina nos a kana bai direkshon di Domacassé.
Hues a menshoná ku víktima Domacassé a risibí 5 hinka di kuchú serio i algun mas.
Derrick a bisa di ta sinti’e malu pasobra e por a evitá loke a sosodé. Hues a opta pa stòp tratamentu di e kaso i ta kontinuá 13 di mei 2020. Esaki debí ku hues ke haña diferente informashon mas pa por trata e kaso ku kontenido.


text:
Partnernan
Bo compania tambe ta sostene e accion boluntario di mas grandi na Aruba?
Pa por logra completa tur e trabounan riba 11 y 12 di maart 2022, organisacionnan social mester di hopi recurso. Esakinan ta inclui materialnan manera verf y palo, pero tambe comestibel pa por zorg pa cuminda y bebida pa e boluntarionan.
Bo por conta cu e gradicimento di hopi organisacion, boluntario y persona cu ta wordo benificia di e actividad aki. ARUBA DOET lo ta hopi visible den prensa y bo compania por beneficia di e spotlight positivo aki.
Pa mas informacion con bo compania por contribui cu ARUBA DOET tuma contacto cu e team di ARUBA DOET M: (+297) 5611644, T: (+297) 582 7666 of email: info.arubadoet@gmail.com. Hunto nos por haci algo bunita di esaki!
Hunto nos por! Sostene ARUBA DOET!
Nos ta orguyoso di nos partnernan cu ta sostene ARUBA DOET. Nan ta haci esaki door di ofrece servicionan y/of productonan gratis of cu descuento, esaki na fabor di e organisacionnan social.


text:
Willemstad, 6 di mei 2022 – Durante e reunion mensual di Komishon Sentral di Sindikatonan (CCvV) ku a tuma lugá dia 5 di mei último, sr. Ronaldo Abrahams di e sindikato di polis NAPB, a pasa e presidensia di CCvV pa sr. Frensel Josefina di sindikato SITEK. Sr. Abrahams a dirigí e plataforma di konsulta institushonalisá di e sinku sindikatonan den sektor públiko, esta ABVO, STrAF, NAPB, SAP i SITEK durante un aña. Sr. Amado Vilchez di e sindikato SAP tabata visepresidente.
Presidensia di CCvV ta rotativo entre e sinku sindikatonan representá ei i tin un durashon di un aña. Wim van Lamoen di sindikato STrAF, ta e visepresidente nobo di CCvV.